For lukkede døre Tirsdag blev to mænd fremstillet i grundlovsforhør i retten i Hjørring. Det skete for lukkede døre. Efter hidsig biljagt De to mænd på henholdsvis 30 og 33 år, blev i går anholdt af politiet, efter en hidsig biljagt omkring Lønstrup. Tyveri af biler og jagtgeværer ... De blev sigtet for adskillige forhold: tyveri af et par biler, overtrædelse af færdselsloven, indbrud i villa og sommerhus. Ved indbruddet i villaen, stjal de fem jagtgeværer og adskillige tusinde kroner. Også hash med i det Derudover blev dem 33-årige sigtet for at være i besiddelse af hash, og den 30-årige som var fører af den stjålne Mercedes, tillige blev sigtet for overtrædelse af færdselsloven. Den ene fængslet Den 30-årige, der havde nogle domme i forvejen, blev varetægtsfængslet i to uger, mens den anden blev løsladt. Resumé af sagen De to mænd startede mandagen med at stjæle en Mercedes sportsvogn 200 SLK i Århus, hvorefter de kørte til Kragskovhede Statsfængsel. Her kørte de ind på området, og da de ville ud igen, stod der en bil og en bom i vejen på dem. Politiklapjagt De blev senere spottet i Hirtshals, men kom af sted inden politiet, der nu havde startet en reel klapjagt, kom frem. En patruljebil opdagede dem ved Hjørring senere mandag, men måtte opgive da hastigheden kom op omkring de 200 km i timen. Også indbrud Efter indbrud i sommerhus og villa ved Lønstrup mandag eftermiddag, blev de i to omgange anholdt. De lukkede døre På anklagerens anmodning, skete grundlovsforhøret for lukkede døre, da det viste sig, at de to mænd havde givet modstridende forklaringer. Desuden er der tyvekoster, som politiet endnu ikke har fundet ejermænd til.
De to mænd der mandag i stjålet Mercedes sportsvogn, kørte ind i Kragskovhede Statsfængsel, og som siden blev anholdt, har været i grundlovsforhør.